CELEX: 32017R0480
Language: hr
Date: 2017-03-20 00:00:00
Title: Provedbena uredba Vijeća (EU) 2017/480 od 20. ožujka 2017. o provedbi Uredbe (EU) br. 36/2012 o mjerama ograničavanja s obzirom na stanje u Siriji

21.3.2017   
            
            
               HR
            
            
               Službeni list Europske unije
            
            
               L 75/12
            
         PROVEDBENA UREDBA VIJEĆA (EU) 2017/480
   od 20. ožujka 2017.
   o provedbi Uredbe (EU) br. 36/2012 o mjerama ograničavanja s obzirom na stanje u Siriji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 36/2012 od 18. siječnja 2012. o mjerama ograničavanja s obzirom na stanje u Siriji i o stavljanju izvan snage Uredbe (EU) br. 442/2011 (1), a posebno njezin članak 32. stavak 1.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:
   
               (1)
            
            
               Vijeće je 18. siječnja 2012. donijelo Uredbu (EU) br. 36/2012.
            
         
               (2)
            
            
               Imajući u vidu težinu situacije u Siriji, na popis fizičkih i pravnih osoba, subjekata ili tijela koji podliježu mjerama ograničavanja iz Priloga II. Uredbi (EU) br. 36/2012 trebalo bi dodati četiri osobe.
            
         
               (3)
            
            
               Prilog II. Uredbi (EU) br. 36/2012 trebalo bi stoga na odgovarajući način izmijeniti,
            
         DONIJELO JE OVU UREDBU:
   Članak 1.
   Prilog II. Uredbi (EU) br. 36/2012 mijenja se kako je utvrđeno u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. ožujka 2017.
      
         
            Za Vijeće
         
         
            Predsjednik
         
         L. GRECH
      
   
   
      (1)  SL L 16, 19.1.2012., str. 1.
   
   
      PRILOG
      Sljedeće osobe dodaju se na popis naveden u odjeljku A. (Osobe) Priloga II. Uredbi (EU) br. 36/2012:
      
         
                      
                  
                  
                     Ime
                  
                  
                     Identifikacijski podaci
                  
                  
                     Razlozi
                  
                  
                     Datum uvrštenja na popis
                  
               
                     „235.
                  
                  
                     Ahmad Ballul
                     (također poznat kao Ahmad Muhammad Ballul; Ahmed Balol)
                     
                        
                  
                  
                     Datum rođenja: 10. listopada 1954.
                     Čin: general bojnik zapovjednik sirijskih zračnih snaga i sirijskih snaga protuzračne obrane
                  
                  
                     Ima čin generala bojnika, viši je časnik i zapovjednik sirijskih arapskih zračnih snaga i sirijskih snaga protuzračne obrane, dužnost obnaša nakon svibnja 2011.
                     Djeluje u sektoru za širenje kemijskog oružja te je kao viši časnik u sirijskim arapskim zračnim snagama odgovoran za nasilnu represiju protiv civilnog stanovništva, uključujući napade kemijskim oružjem od strane sirijskog režima koji su utvrđeni u izvješću zajedničkog istražnog mehanizma.
                  
                  
                     21. ožujka 2017.
                  
               
                     236.
                  
                  
                     Saji Darwish
                     (također poznat kao Saji Jamil Darwish; Sajee Darwish; Sjaa Darwis
                     
                        
                  
                  
                     Datum rođenja: 11. siječnja 1957.
                     Čin: general bojnik, sirijske arapske zračne snage
                  
                  
                     Ima čin generala bojnika, viši je časnik i zapovjednik 22. divizije sirijskih arapskih zračnih snaga, dužnost obnaša nakon svibnja 2011.
                     Djeluje u sektoru za širenje kemijskog oružja te je odgovoran za nasilnu represiju protiv civilnog stanovništva; kao viši časnik u sirijskim arapskim zračnim snagama i zapovjednik 22. divizije ima odgovornost za uporabu kemijskog oružja od strane zrakoplova koji su djelovali iz zračnih baza pod kontrolom 22. divizije, uključujući napad na Talmenes za koji je zajednički istražni mehanizam izvijestio da su ga proveli režimski helikopteri s bazom na uzletištu u Hami.
                  
                  
                     21. ožujka 2017.
                  
               
                     237.
                  
                  
                     Muhammed Ibrahim
                     
                        
                  
                  
                     Datum rođenja: 5. kolovoza 1964.
                     Čin: brigadni general; zamjenik zapovjednika 63. brigade sirijskih arapskih zračnih snaga na uzletištu u Hami
                  
                  
                     Ima čin brigadnog generala, viši je časnik i zamjenik zapovjednika 63. brigade sirijskih arapskih zračnih snaga, dužnost obnaša nakon svibnja 2011.
                     Djeluje u sektoru za širenje kemijskog oružja te je kao viši časnik u sirijskim arapskim zračnim snagama tijekom razdoblja koje je istraživao zajednički istražni mehanizam i kao zamjenik zapovjednika 63. brigade od ožujka do prosinca 2015. odgovoran je za nasilnu represiju protiv civilnog stanovništva uporabom kemijskog oružja od strane 63. brigade u Talmenesu (21. travnja 2014.), Qmenasu (16. ožujka 2015.) i Sarminu (16. ožujka 2015.).
                  
                  
                     21. ožujka 2017.
                  
               
                     238.
                  
                  
                     Badi' Mu'alla
                     
                        
                  
                  
                     Datum rođenja: 1961.
                     Mjesto rođenja: Bistuwir, Jablah, Sirija
                     Čin: brigadni general; zapovjednika 63. brigade sirijskih arapskih zračnih snaga
                  
                  
                     Ima čin brigadnog generala, viši je časnik i zapovjednik 63. brigade sirijskih arapskih zračnih snaga, dužnost obnaša nakon svibnja 2011.
                     Djeluje u sektoru za širenje kemijskog oružja te je kao zapovjednik 63. brigade tijekom razdoblja koje je istraživao zajednički istražni mehanizam odgovoran za nasilnu represiju protiv civilnog stanovništva uporabom kemijskog oružja od strane 63. brigade u Talmenasu (21. travnja 2014.), Qmenasu (16. ožujka 2015.) i Sarminu (16. ožujka 2015.).
                  
                  
                     21. ožujka 2017.”